2025eko Espainiako Itzuliko 10. etapa

2025eko Espainiako Vueltako 10. etapa, urte hartako irailaren 2an egin zuten Sendaviva parke tematikoa eta Larra-Belagua eski-estazioaren artean, 175,3 km izan zituelarik. Edizio honetan Euskal Herritik pasa zen lehen etapa izan zen, hurrengoak Bizkaia zeharkatu baitzuen.

 Etaparen emaitza 
Jay Vine (UAE) australiarrak erakustaldi bat egin zuen ihesean. Aurreko egunean, txirrindulariek Iruñean hartu zuten atseden, eta etapan Nafarroako lurretan lehiatu ziren. Sendaviva parke naturalean ekin zioten saioari, eta iparralderantz egin zuten, Belaguan zegoen helmugaren bila. Bigarren aldiz amaitu zen Vueltako etapa bat mendate horretan, eta Vinek bigarren garaipena lortu zuen etapa honetan. Erremate bikaina eman dio ondo kostata sortu den ihesaldiari. Bigarren Pablo Castrillo (Movistar) izan zen, eta hirugarren Javier Romo (Movistar). Etxeko etapan gertu izan zuen garaipena Movistar taldeak.

Faboritoen artean ez zen borroka handirik izan, baina, hala ere, Jonas Vingegaardek (Visma) lider maillota kendu zion Torstein Træeni (Bahrain). Norvegiarra ezinean gelditu zen Belaguako igoeran, UAE taldeak sua piztu eta gero. João Almeidak soka tenkatu zuen, baina faboritoen multzoa apenas zatitu zen. Vingegaardek aski izan zuen gurpilean irautea berriz ere lasterketako lidergoa eskuratzeko. Traeen bigarren postua mantendu zuen, 26 segundora, eta Almeidak hirugarren jarraitzen zuen, 38 segundoko atzerapenarekin. 

 Protestak 

Ziklismoaz gozatzeko eguna ez ezik, protesta egitekoa ere izan zen euskal zaleentzat, Yala Nafarroa eta BDS plataformek egindako deiari erantzunez. «Genozidiorik gabeko kirola» lelopean, eta protesta baketsuen bidez, Palestinaren aldeko babesa ikusaraztea eta Israel taldearen parte hartzea arbuiatzea zen ekimena sustatu zutenen helburua. Hori horrela, herriak eta errepide bazterrak Palestinako banderaz bete zituzten zaleek, baita Israelen aurkako pankarta eta pintaketaz ere. Ikurrinak eta euskal ikurrak ere han eta hemen ikusi ziren, baina, etapan, nazio aldarrikapenak bat egin zuen Israel taldearen eta Gazan gertatzen ari denaren kontrako protestekin.

 Beste sailkapenak 
 Sailkapen nagusia 

 Puntukako sailkapena 

 Mendiko sailkapena 

 Sailkapen konbinatua 

 Taldekako sailkapena 

 Erreferentziak 

 Kanpo estekak 

11
Kategoria:Arguedasko kirola
Kategoria:2025 Euskal Herrian